OpenLLM-France/wikimedia huggingface dataset:
# Askalafo

Greziar mitologian, Askalafo bi pertsonaia ezberdinen izena da:

## Askalafo, Akeronteren semea

Lehena, Akeronte ozeanida eta Hadeseko ibaiaren semea zen. Bere amaren izena aldatu egiten da egilearen arabera. Honela, Ovidiok, Orfne izeneko lamia ktonikoaren seme egiten du, Apolodorok Gorgirarena eta Serviok, Estigia ozeanidearena.
Hades behe munduko jainkoak, Persefone bahitu zuenean, Zeusek bere amarekin egoteko askatasuna emateko agindu zion, Demeterrek, bere alaba berreskuratu ezean, lurra antzu utziko zuela promes egin baitzuen. Hadesek, baiezkoa eman zion, baina baldintza batekin: Persefonek, honek Hadesean eman zuen denboran, ez zuen ezer jan behar izan, hilen janaria probatzen zuenak, ezin baitzuen bizira itzuli. Persefone, bere amaren ondora itzultzeko prestatzen ari zen, Askalafok, Persefone mingrana zati bat jaten ikusi zuela adierazi zuenean, eta, beraz, Persefone bere senarraren ondoan geratu behar izan zen. Azkenean, Demeterren kexu eta mehatxuen ondoren, Zeusek, Persefonek urtearen heren bat (negua) Hadesean pasa beharko zuela adierazi zuen. Beste egile batzuen arabera, urtearen erdia zen Hadesean pasa behar zuena, eta bere amarekin gainontzeko guztia (udaberria eta uda, greziarrek hiru urtaro bakarrik zenbatzen baitzituzten).
Esan zuenarentzako zigor bezala Demeterrek, Askalafo harri handi baten azpian sartu zuen. Askalafok, bertatik, Herakles Hadeserako bisita egitera joan zenean bakarrik irten ahal izan zuen. Baina, orduan, Demeterrek, belarri laburreko hontz batean bihurtu zuen, ordutik, iluntasunean zaintzen aritzen den animalia. Ovidioren arabera, Persefone bera izan zen Askalafo hontz batean bihurtu zuena, Flegetonte ibaiko urarekin zipriztinduz.
Elezahar honek, beranduagoko Askalaboren aldaera bat dirudi, Demeterrek musker bihurtu zuena, berataz trufatzeagatik. Nahasketa, grezieraz, hontza eta muskerra adierazten dituzten hitzen antzekotasunagatik etorriko litzateke.

## Askalafo, Aresen semea

Askalafo izeneko bigarren pertsonaia, Ares jainkoa eta Astioke (edo Liko eta Pernisena, Higinioren arabera) semea zen, argonauten espedizioan parte hartu zuena. Helenaren ezkongaietako bat izan zen, eta, gainontzekoek bezala, aukeratzen zuen senarrari laguntzera zin egin zuen, honek hala beharko balu. Honegatik, Parisek Helena bahitu zuenean, Askalafok, hogeitamar ontzirekin, Orkomenoen armada gidatu zuen Troiaren aurkako gerran. Deifoboren esku hil izanak, Aresen amorrua sorrarazi zuen, haserre bizian, gerran modu aktiboagoan parte hartzea saiatu zena.
Beste tradizio batek, Askalafo, Troiako Gerratik bizirik irten zela dio, eta Samareara bidaiatu zuela, non bere aitak lurperatu zuen.

## Kanpo estekak

* Datuak: Q28064496
# Askao (Bilbo)

Askao kalea Bilboko alde zaharreko kale historiko bat da.

## Kokalekua

Bilboko Zazpi kaleeetan, Bidebarrieta kalearen ertz batean dago.

## Kanpo estekak

* Datuak: Q61361586
* Multimedia: Askao / Q61361586
# Askaata

Askaata Gipuzkoako Ataunen euskal mitologiako leizea. Txahal gorriaren, hau da behigorri pertsonaiaren itxuraz azaltzen zen ireluaren bizilekua zen.

## Kanpo estekak

* Datuak: Q12254286
# Askapena (argipena)

Askapena hitzak adiera eta erabilera zenbait ditu:
* askapena, emantzipazio edo burujabetzea, esklabotza, kolonialismo edo bestelako mendekotasun harremana gainditzeko ekintza eta horren ondorioa;
* askapena, atxilotu bati askatasuna ematearen ekintza eta horren ondorioa,
** baldintzapeko askatasuna;
* Askapena, Euskal Herriko erakunde internazionalista.
# Askam and Ireleth

Askam and Ireleth, Ingalaterrako ipar-mendebaldeko dagoen udalerri bat da, Cumbria konderrian.
2011n 3.462 biztanle zituen.
* Datuak: Q2256037
* Multimedia: Askam and Ireleth / Q2256037
# Askaldegi

Askaldegia, piknik-gunea edo merenderoa$^{(Heg.)}$ Mahaiak, zakarrontziak, iturria eta abar dituen atsedenlekua da. Leku atsegin eta lasaietan egoten dira, hirien kanpoaldean, autobidetako atsedenlekuetan edo zelai erdian: begiratokiak, zelaiak, ibilbide turistikoak eta mendi-ibiliak. Erromesaldiak edo erromeriak egiten diren leku erlijiosoetatik gertu ere tradizionalak dira. Elkartzeko eta olgetarako lekua denez, sarritan dantzaldiak, jaiak eta abar egiten dira.
Normalean ez dute zerbitzurik izaten. Ohikoa da mahaikideek janaria mahai gainean eramatea. Taberna batean zerbitzari bat egon daiteke txosna moduko jatetxe bat dagoenean. Askaldegietako piknik-guneek hondakinetarako eta zaborretarako ontziak, iturriak, labeak eta gresillak izaten dituzte.

## Erreferentziak

* ↑ Elhuyar Hiztegia
* ↑ Euskalterm: [Turismoa Hiztegia] [2010]

## Kanpo estekak

* Datuak: Q2466395
* Multimedia: Picnic tables / Q2466395
# Balio-zorro

Balio-zorroa pertsona edo erakunde batek dituen finantza-aktibo eta balio-tituluen multzoa da. Horiek osatzeko irizpideetako bat dibertsifikazioa izaten da, aktibo eta titulu mota anitz izatea alegia, titulu horien prezioen gorabeheren arriskua mugatzeko.

## Kanpo estekak

* Datuak: Q5340806
# Balio-kate

Enpresan, balio-katea enpresak burutzen dituen jardueren multzoa da, ekoizten duen produktuari edo eskaintzen duen zerbitzuari balio erantsia eransten diotenak. Kontzeptua Michael Porter kudeaketa adituak sortu zuen 1985 urtean eta geroztik horren analisia funtsezko tresna bilakatu da enpresaren abantaila konpetitiboak hautemateko eta garatzeko.
Hezkuntza mundura hedatu egin da enpresa mundutik datorren ikuspegia eta hezkuntzan ohikoak diren ebaluazio prozesuetan balio-kate eta balio erantsi kontzeptuak erabiltzen dira gaur egun.

## Erreferentziak

* ↑ Porter, Michael E.. (1985). Competitive advantage : creating and sustaining superior performance. Free Press ISBN 0-02-925090-0. PMC 11210989. (Noiz kontsultatua: 2021-05-17).

## Kanpo estekak

* Datuak: Q646107
* Multimedia: Value chain diagrams / Q646107
# Balintore (Angus)

Balintore, Eskoziako gaeleraz: Baile an Todhair, Eskoziako herri bat da, Angus eskualdean.

## Leku interesgarriak

* Balintore gaztelua

## Kanpo estekak

* Datuak: Q4850960
* Multimedia: Balintore, Angus / Q4850960
# Balintore (Easter Ross)

Balintore, Eskoziako gaeleraz: Baile an Todhair, Eskoziako herri bat da, Highland eskualdeko Ross eta Cromarty barrutian.

## Kanpo estekak

* Datuak: Q1886025
* Multimedia: Balintore, Highland / Q1886025
# Baliny

Baliny (alemanez: Ballin) Txekiako udalerri bat da, Žďár nad Sázavouko barrutian kokatua. 2018ko datuen arabera 123 biztanle zituen 4,88 km²ko azaleran.

## Demografia

Biztanle bilakaera :
| Urtea | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 |
| Biztanleak | 162 | 180 | 184 | 202 | 176 | 187 | 208 | 158 | 142 | 124 | 128 | 112 | 124 |

## Erreferentziak

* ↑ (Txekieraz) Balcar, Vladimír; Havel, Radek; Křídlo, Josef; Pavlíková, Marie; Růžková, Jiřina; Šanda, Robert; Škrabal, Josef. (2006). Historický lexikon obcí České republiky 1869–2005. 1 Praga: Český statistický úřad, 596–597 or. ISBN 80-250-1311-1..

## Kanpo estekak

* Udalaren webgune ofiziala
* Datuak: Q804995
* Multimedia: Baliny / Q804995
# Balintraid

Balintraid, Eskoziako gaeleraz: Baile na Tràghad, Eskoziako 1970eko hamarkadan eraikitako industrialde bat da, Highland eskualdeko Ross eta Cromarty barrutian.

## Kanpo estekak

* Datuak: Q2293230
* Multimedia: Balintraid / Q2293230
# Balinț

Balinț Errumaniako udalerri bat da, Timiș konderrian. 1.489 biztanle ditu, 55,6 kilometro koadroko azaleran banatuta.

## Herriak

Udalerrian honako herriak daude:
Balinț $^{(en)}$ Bodo $^{(en)}$ Fădimac $^{(en)}$ Târgoviște

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q804998
* Multimedia: Balinț, Timiș / Q804998
# Balio-galtze

          Artikulu hau aktibo finkoek denboran zehar jasaten duten balio-galtzeari buruzkoa da, dibisen trukaneurriari buruz ikasteko, ikus Trukaneurri.
Enpresan eta zehatzago kontabilitatean, aktibo finko baten balio-galtzea bere bizitza erabilgarrian zehar jasaten duen zaharkitze eta higadura direla eta, aktiboak duen balioaren gutxitzea da. Balio-galtze fisikoa kontabilitatean aldiro jaso beharreko den gertaera bat da, estaldura egoki baten bitartez, amortizazio izenekoa. Balio-galtzea fisikoa (denbora igarotze soilagatik gertatzen dena), funtzionala (aktiboa erabiltzeagatik gertatzen den higadura) edo ekonomikoa (aktiboa erabiltze-egoera onean egon arren, zaharkitua geratzen denean) izan daiteke.

## Balio-galtzearen kalkulua

Balio-galtzearen kalkulua aldagai hauen gainean burutzen da:
* denbora edo bizitza erabilgarria,
** balio-galtzea fisikoa bada, urtetan emandako denbora, kontuan hartu gabe aktiboa martxan izandako denbora, izango da balio-galtzea aztertzeko oinarria;
** balio-galtzea funtzionala bada, funtzionamendu-orduak edo ekoiztutako unitateak izango dira balio-galtzea aztertzeko oinarria;
* erosketa-prezioa;
* hondar-balioa, aktiboa erretiratzean jaso daitekeen balioa da (txatarra moduan saltzeagatik, adibidez)
* amortizazio-oinarria, erosketa prezioa ken hondar-balioa, birjarpen-balioa (une bakoitzean funtzio berdina egingo duen aktibo baten prezioa, alegia) edo merkatu-balioa (aktibo berri baten prezioa) izan daitekeena; amortizazio-oinarria amortizazio-kuotak kalkulatzeko erabiliko dira.

## Kanpo estekak

* Datuak: Q114403
* Multimedia: Depreciation / Q114403
# Baionako Natura-Zientzien Museoa

Baionako Natura-Zientzien Museoa Lapurdiko Baiona hiriburuan dagoen Natura-Zientziei buruzko museo bat da.
1856ean sortu zen eta Baiona Ttipian dago, Floride parkea eta Raoul Follereau etorbidean. 1949-2010 artean itxia egon zen, azken urte horretan berrireki zelarik.

## Ikus gainera

* Euskal Herriko museoen zerrenda

## Kanpo estekak

* Baionako Natura-Zientzien Museoaren webgunea (Frantsesez)
* Datuak: Q21095232
* Multimedia: Musée d'histoire naturelle de Bayonne / Q21095232
# Baionako Udala

Baionako Udala Lapurdiko hiriburuan tokian tokiko agintea daukan erakunde nagusia da. Udalbatza alkateak eta 45 zinegotzik osatzen dute gaur egun. Osoko bilkura zinegotzi guztiek eratzen dute eta alkatea da osoko bilkurako burua.

## Udaletxea

Gaur egungo udaletxea eta antzokiaren eraikina 1842an Nicolas Vionnois ingeniariak eraiki zuen, eta urte hartan bertan inauguratua izan zen. Harriz eraikia, oin laukizuzena eta lau solairu eta garaiera mailaz osatua dago

## Kanpo estekak

* Udalaren webgunea
* Datuak: Q106561665
# Baiona Ttipia

Baiona Ttipia (Petit Bayonne frantsesez) Lapurdiko hiriburuaren auzoa da, Errobi ibaiaren eskuinaldean eta hiriko erdigunean kokaturik. 2010eko erroldaren arabera 2.508 biztanle zituen.

## Geografia

Mendebaldean Errobi ibaiak eta lau zubik Baiona Handia auzotik banatzen dute: Mayou zubia, Marengo zubia, Pannecau zubia eta Jenioaren zubia. Aldiz, iparraldean Atturri ibaiak eta Espiritu Sainduaren zubiak Espiritu Saindua auzotik banatzen dute.
Gainontzekoan, ekialde nahiz hegoaldetik Baionako harresiak inguratzen du.

## Historia

Antzinean "Burgu Berria" esaten zitzaion (Bourg Neuf). Bertan bizi izan dira Francoren garaian Hego Euskal Herritik ihes egindako hainbat errefuxiatu.
Auzoan Baionako Institutu Unibertsitario Teknologikoaren campusa dago, Errobiko kasernan.

## Ondasunak
### Eraikinak

* Gaztelu Berria
* San Andres edo Done Ander eliza
* Baionako harresien ekialdeko zatia.
* Euskal Museoa: Baionako historia eta Euskal Herriko kultura jorratzen ditu, besteak beste.
* Léon Bonnat museoa
* Baionako Natura-Zientzien Museoa
* L'Auberge du Cheval Blanc
* Baionako eta Euskal Herriko Institutu Unibertsitario Teknologikoa
* Mousserolles atea (Baionako harresiak)

### Zubiak

* Espiritu Sainduaren zubia
* Mayou zubia
* Marengo zubia
* Pannecau zubia
* Jenioaren zubia

## Iruditegia

* Baiona Ttipiko etxeak Errobi ibai ertzean eta Pannecau zubia.
* Errobi ibaia eta Baiona Ttipiko etxeak.
* Gaztelu Berria.
* San Andres eliza.
* Baionako Euskal Museoa.
* Mousserolles atea, Baionako harresiak.
* Espiritu Sainduaren zubia eta atzealdean Baiona Ttipia.
* Cordeliers karrika.
* Pannecau karrika.
* Pannecau karrikan dagoen Monbar hotela. 1985. urtean Monbar Hoteleko atentatua bertan jazo zen.

## Kanpo estekak

* Datuak: Q3377094
# Baiona etorbidea (Iruñea)

Baiona etorbidea Nafarroako Iruñea hiriburuko Donibane auzoan dagoen etorbide bat da.

## Izena

Izena Baiona euskal hiriaren omenez darama.

## Kokapena

Joan XXIII.aren plazan hasten da, bertan Erreginaren aldapa kalea, Gazteluko Ingurunea kalea eta Armada etorbidearekin bat egiten du, eta Europa plazan amaitzen da, bertan Antso Azkarra etorbidea, Arcadio Maria Larraona kalea eta Barañaingo etorbidearekin bat egiten du.

## Kanpo estekak

* Datuak: Q25479575
# Baionako Bandera

Baionako Bandera Baionan jokatu zen estropada izan zen, bi ekitaldi izan zituena, 1999 eta 2000 urteetan. Euskal B Ligako estropada izan zen.
2019an estropada berri bat jokatu zen, erlojuzkontra, eta gizonezko zein emakumezkoak aritu ziren lanean.

## Aurrekariak

XIX. mendean izan ziren hainbat estropada Baionan. Lehenengoa 1855 urtekoa da, Kontxako Bandera bera baino 24 urte zaharragoa, eta Lekeitio izan zen nagusi. Garai hartako azken estropada etxekoek irabazi zuten 1891 urtean.
| Urtea | Irabazlea | Bigarrena |
| 1855 | Lekeitio | -- |
| 1862 | Hondarribia | -- |
| 1867 | Hendaia | -- |
| 1891 | Baiona | Donostia |

## Palmaresa

| Urtea | Irabazlea | Bigarrena | Hirugarrena |
| 1999 | Zarautz | Hondarribia B | Ur-Kirolak |
| 2000 | Santurtzi | Arkote | Santiagotarrak |
| 2001- 2018 | ez |
| 2019 | Deustu | Arkote | Zarautz |

## Emakumezkoen Bandera

| Urtea | Irabazlea | Bigarrena | Hirugarrena |
| 2019 | Hibaika | Tolosaldea | Zumaia |

## Kanpo estekak

* Datuak: Q61069166
# Baionako Gainetako geltokia

Baionako Gainak Lapurdiko autobus geltoki bat da, Baiona udalerriko Euskaldun Handia auzoan kokatuta dagoena.
Geltokia 2019ko irailaren 2an ireki zen.

## Sarbideak

* Seignautze biribilgunea

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Nafarroa" bezala ezagutzen zen.

## Zerbitzuak
### Hiriko autobusa

iea  32. linea (Txik Txak)ANGELUAmodio Ganbera 34 38  • Marinella 38  • Laborde itturria • Hareak 34  • Pinuak • Aduanak 34  • Santa Ana • Ateak • Piñada • Compagnons • Bistaeder • Maharin • Zigalak 36  • Fine 36 38  • Paul Gougeard • Akaziak 36  • Lamuli • Moussou • Tivoli • HardoiBAIONAArènes–Los Pontòts T1  • Arènes • Kaputxinoak • Tribunal • Paulmy 3 4 52  • Euskaldunen plaza T1 T2 3 11 12 13 14 4 6 38 50 52 N2 N3  XL'R   7   26   • Baionako herriko etxea T1 T2 4 6 50 A1 N1 N2  • Garita–Museoak T1 T2 4 6 50 N1 N2  • Alsazia–Lorrena 4 N2  XL'R   26   • Jules Ferry 4 N2  • Burbaki • Jean Jaurès 4  • Gustave Eiffel • Tilole • Gomez • Chalibardon • Euskaldun Handia • San Frederiko • Fortuna • Trouillet • Baiona Atturri • Hameau • Arrousets • Pineda • Séqué • Ehpad • Cazenave • Enrike Nafarroakoa • Deyris • Baionako Gainak T1 54 iea  54. linea (Txik Txak)BAIONABaionako Gainak T1 32 TarnoseBiarrotaSent Martin de SenhansAmbroise industrialdea 58  • l'Escale 58  • Bagatelle 58  • Quartier Neuf 58  • Place Jean Rameau 58  • Mairie • Lacroutz • Goñi estadioa :

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89996572
iea  Tram'Busa :
# Basalarrina Kultura Elkartea

Basalarrina Kultura Elkartea Laudioko euskaldunak biltzeko asmoz eta Laudion hizkuntza normalkuntza bultzatzeko eta erdiesteko sortutako elkartea da.

## Sorrera

Basalarrina Kultura Elkartea, Laudioko Euskaltzaleen Batzarrea izeneko euskara elkartearen ekimenaz sortu zen. Euskara elkartea baino gehiago, euskaldunon elkarte bat osatu nahi zen. Elkartea osatzeko asanblada 1999ko urriaren 20an egin zen. Estatutu eta gainerako dokumentazioa 1999ko abenduan eraman ziren Eusko Jaurlaritzako erregistrora eta beraien erantzuna 2000an jaso zelarik, 2000an bertan hasi zen lanean euskararen normalizazioaren alde. Basalarrina elkartea, beraz, 2000 urtean sortu zela esan dezakegu.

## Parte hartzea

Basalarrina Elkartea, sortu zenetik, Topagunea Euskara Elkarteen Federazioaren partaide da. 2010ean, Topagunearen Arabako beste zenbait euskara elkarterekin batera Arabagara izeneko Arabako euskaldunen elkarteen federazioaren sortzaile da.

## Ekimenak

Ez dira gutxi Basalarrina elkarteak urtean zehar egiten dituen ekintzak. Ezagunenak, agian, Kultura Errota, Laburbira zine emanaldia, Irakurri Gozatu eta Oparitu irakurzaletasuna bultzatzeko kanpaina, Aiaraldeko zirkuitua, Hitzaldiak, Ikastaroak, Eskolen arteko umeen kantaldia, Olentzero, ....
Laudion bertoko zein kanpoko beste zenbait elkarte kulturalek antolaturiko hainbeste ekimenetan ere, parte hartzen du: inauteriak, aiaraldea.com, Euskal Herriko kantu txapelketa, Herriko jaiak, Korrika, Berbalagun, Euskal Herriko Mus txapelketa, e.a.
Elkartearen helburu nagusia Hizkuntza Normalkuntza dela, berau erdiesteko Laudion euskarak pauso bat harago programa du abian. Programa honen bidez, Laudion diren erakunde kultural, publiko zein pribatuetan eragin nahi du, euskara eta euskaraz bizitzea guztion ardura dela ezagutarazteko.
Arlo ludikoa ere lantzen dugu eta Kantuzaleak ekimena aurrera eramaten dugu euskal kantak eta doinuak irakasteko eta kantatuz gozatzeko.
Azkenik, gure elkartearen egoitza Laudion euskaraz ekitaldiren bat edo antolatu nahi duen edonori uzten diogu; esaterako, Fi ta fik, Bertsozale elkartea, aiaraldea.com, Kirikiño, Udala, Ikastola, aek, e.a.

## Ikus, gainera

* Topagunea

## Kanpo estekak

* Elkartearen webgunea
* Topagunea euskara elkarteen webgunea.
* Datuak: Q12254815
# Basalus (Altsasu)

Basalus :
| Ez dago irudirik, igo ezazu bat! ||
| Basalus ||
| Koordenatuak: | 42°52′53″N 2°9′51″W﻿ / ﻿42.88139°N 2.16417°W﻿ / 42.88139; -2.16417 |
| Herria | Altsasu |
| Iparraldean | Espilazar Otsaran |
| Ekialdean | Otsaranzulo |
| Hegoaldean | Iturritxoeta |
| Mendebaldean | Santa Barbara |
Basalus Altsasuko dermioa da. Bertan dago Altsasuko armarrian agertzen den gaztelua.

## Ikus, gainera

* Altsasuko dermioen zerrenda
* Altsasu

## Kanpo estekak

* Datuak: Q12254816
# Basakoetxea

Basakoetxea, ofizialki Basakoetxe deitua, Arrankudiaga eta Ugao udalerrien arteko auzoa da. 2008ko urtarrilaren 1eko erroldaren arabera, ez da bertan inor bizi.

## Demografia eta biztanleria

Basakoetxeko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 0 | 0 | 0 | 0 | 0 | 0 | 0 | 0 | 0 |

## Erreferentziak

* ↑ EODA: Arrankudiaga

## Kanpo estekak

* Datuak: Q12254814
# Basalto plataforma

Basalto plataformak edo trappak munduko laba-erupzio handienak dira, 2000 metro kubiko baino gehiagoko eremuak betetzen dituztenak geologikoki epe laburrean (<1Ma). Erupzio bolkaniko handi baten edota erupzio segida batzuen ondorioz; lur estentsio handiak laba bolkanikoz estaltzen duen prozesuaren ondorioa da. Probintzia igneo handien parte da eta lurrean nahiz itsaso hondoan sortu daitezke.
Basalto plataformak, adibidez Indiako Deccan eskualdekoak, askotan trappa ere deitzen dira, hauek erakusten duten morfologia esanguratsuagatik. Trappa hitza Suediako trappa hitzetik dator eta “eskailera” esan nahi du. Rampinok eta Stotherek hainbat basalto-plataforma aurkitu zituzten, baina gaur egun beste hainbat ezagutu dira, Ontong Java Plateau-koa adibidez. Egitura igneo handi hauek munduko bost suntsipen nagusiekin erlazionatu izan dira.

## Sorrera

Basalto plataformak, mantuko luma gorakor bat litosferara iristen denean sortzen dira. Ikertzaileen arabera, litosferara iristen den mantuaren zati hori, aberatsagoa da elementu arinagoetan eta beroagoetan, inguruko mantua baino. Lumako materialak gora egiten duen heinean, materialen fusio partziala ematen da. Sortu berri den magma hori, litosfera zeharkatu eta erupzioak eragiten ditu, lurrazalaren gainean laba basaltikozko jario handiak sortuz.
Basalto plataformak denbora geologiko laburrean sortzen dira, litosferara iristen diren mantuko luma gorakorren eragina laburra izaten baita.

## Plataforma motak

Aurkitzen diren eremua, estaltzen duten moduaren arabera bi mota bereizten dira:
* Gainazal leunekoak: magmaren desgasifikazo prozesua oso erraz ematen da. Laba fluxuek erreka subterraneoak sortzen dituzte eta fluxu oso handiak gainazalera irits daitezke.
* Gainazal kaotikokoak: desgasifikazio prozesua oso zaila da emateko eta gasak harrapatuta geratzen dira. Ondorioz, fluxuak kanpora irtetean gainazala oso irregularra eta hauskorra izaten da.

## Eraginak

Ingurunean eragina daukaten hainbat efektu planteatu dira, horien artean, berotegi efektuaren beroketa SO2 eta CO2 gasen ondorioz eta euri azidoa. Magma basaltikoak oso aberatsak izaten dira azufre disolbatuan. Hauek eragin zuzena izaten dute ozeanoen kimikan, zirkulazioan eta oxigenazioan.

## Bibliografia

* http://www.geo.mtu.edu/KeweenawGeoheritage/BlackLavas/Flood_Basalts.html
* https://www.geolsoc.org.uk/flood_basalts_1
* http://www.insugeo.org.ar/libros/misc_18/14.htm

## Kanpo estekak

* Datuak: Q13410264
* Multimedia: Flood basalts / Q13410264
# Basaki

Basaki, 1996 urtean Leioan (Bizkaia) sortutako taldea da.

## Diskografia

* Basaki (2000, Carpe Diem)
* Esperantzaren zain (2006, Baga-Biga)
* Egunero hasten da (2011, Oihuka)
* III (2019, autoekoizpena) - 2 abesti

## Erreferentziak

* ↑ «Esperantzaren zain» www.badok.eus (Noiz kontsultatua: 2019-10-26).
* 1 2 «Egunero hasten da» www.badok.eus (Noiz kontsultatua: 2019-10-26).
* ↑ «III» www.badok.eus (Noiz kontsultatua: 2019-10-26).

## Kanpo estekak

* Datuak: Q31188086
# Basalt (Colorado)

Basalt Coloradoko herri bat da. Eagle konderrian kokatua dago. 2010ean 3.857 biztanle zituen, 5,1774 kilometro koadrotan banatuta.

## Ikus, gainera

* Eagle konderria

## Kanpo estekak

* Datuak: Q809757
* Multimedia: Basalt, Colorado / Q809757
# Basalt (Idaho)

Basalt Idahoko hiri bat da. Bingham konderrian kokatua dago. 2010ean 394 biztanle zituen, 7,65 kilometro koadrotan banatuta.

## Ikus, gainera

* Bingham konderria

## Kanpo estekak

* Datuak: Q1522550
* Multimedia: Basalt, Idaho / Q1522550
# Balduin IV.a Jerusalemgoa

Balduin IV.a Jerusalemgoa (1161eko uda – 1185eko martxoaren 16a), errege legenarduna izengoitiz, Jerusalemgo erregea izan zen 1174-1185 bitartean. Saladini nagusitu zitzaion bi aldiz (1176-1177) eta bakea egin zuen 1180an. Legenarrak jota hil zen.

## Erreferentziak

* ↑ Lur entziklopedietatik hartua.
* Datuak: Q296850
* Multimedia: Baldwin IV of Jerusalem / Q296850
# Balduin I.a Flandriakoa

Balduin I.a Flandriakoa (Laon?, 830eko hamarkada – Saint-Omer 879), izengoitiz Balduin Burdinezko besoa (nederlanderaz: Boudewijn De Ijzere Arm, frantsesez: Baudouin Bras-de-fer), Flandriako lehen kondea izan zen 863-879 bitartean.

## Erreferentziak

* ↑ [http://global.britannica.com/biography/Baldwin-I-count-of-Flanders Baldwin I Count of Flanders. ] global.britannica.com (Noiz kontsultatua: 2016-04-11).
* Datuak: Q378271
* Multimedia: Baldwin I, Count of Flanders / Q378271
# Balduin III.a Flandriakoa

Balduin III.a Flandriakoa (c. 940 - Bergues-St-Winoc, 962) Flandriako kondea izan zen 958-962 bitartean. Brujas, Torhout, Courtrai eta Cassel hirietako lehenbiziko feriak sortu, Bergues gotortu eta manufaktura fabrikak ezarri zituen. Baztangak jota hil zen.

## Erreferentziak

* ↑ De Smet, Joseph-Jean. Baudouin III de Flandre. in: Biographie nationale de Belgique. fr.wikisource.org (Noiz kontsultatua: 2016-04-01).
* Datuak: Q382138
* Multimedia: Baldwin III, Count of Flanders / Q382138